PRIRODA I DRUŠTVO 28.4. – 1 sat

**Obilježja Jadranskog mora**

udžbenik. str. 68. i 69., RB 68. i 69.

Sadržaje je uputno pratiti i pokazivati na zemljovidu RH.

**Promislimo:** *Ima li RH more? Kako se zove? Koje vode smo upoznali do sada? Po čemu se more razlikuje od drugih voda? Pokaži na velikom zemljovidu! Kojom bojom je označeno na karti? Kako nazivamo kraj uz naše more?*

U ovoj nastavnoj jedinici izuzetno će profitirati učenici koji su uspjeli skinuti e- udžbenik Eureka 3, jer ima jako korisnih i zgodnih video materijala.

Koji ne mogu i nisu, ajmo korak po korak:

1. **korak**

*Nemaju sve zemlje tu sreću da imaju izlaz na more. RH ima more, ono je, kao i sva mora, povezano s ostalim morima u cjelinu, te je zbog toga moguće morima oploviti cijelu zemlju* (pogledaj i pokaži na globusu, ako ga imaš ili potraži sliku globusa na internetu / sjeti se kojom su bojom prikazane vode na zemljovidu, te na globusu također prati tu boju).

1. **korak**

*Kušali ste sigurno morsku vodu. Kakvog je okusa? U morskoj vodi dominiraju soli, te je slanoća (salinitet) njegovo važno obilježje. Naše more je vrlo slano, a slanoća mu se povećava prema jugu. Što mislite zašto? To je zato jer u južnom Jadranu u njega utječe manje slatkih voda( rijeka/ jer svaka rijeka utječe u neko more). Kako nazivamo mjesto u kojem se rijeka ulijeva u more? Pronađite primjere na zemljovidima.*

1. **korak**
* *prozirnost i boja mora*

*Koje boje je more? Zašto, o čemu to ovisi? Morska voda je prozirna. More odražava u sebi boju neba, a njegova boja ovisi i o živim bićima u moru.*

1. **Korak**

*gibanja mora*

 *Giba li se more? Kako? Najuočljivije gibanje su valovi, uzrokuje ga vjetar, a potom morske mijene (plima i oseka), morske struje.*

1. **korak**

– *temperatura mora*

 Temperatura mora ovisi o njegovom gibanju. Jadran je plitko more, stoga je i toplo more.

1. **korak**

– *obala Jadrana*

*Promotrite na zemljovidu - Kakva je obala? Ima li puno otoka? Kažemo da je naša obala jako razvedena zbog brojnih otoka, otočića i uvala. Hrvatska ima 1244 otoka i otočića, zbog čega je zovu zemljom tisuće otoka.*

*P*okazuje se na zemljovidu i vidljivo je otok (Krk, npr.) dio kopna sa svih strana okružen vodom.

* *Koja je razlika između otoka i poluotoka? Poluotok (Istra, npr.) okružen je morem s tri strane, a jednom stranom vezan je za kopno. Zaljev (Limski zaljev) je dio mora okružen kopnom s tri strane (uvučen u kopno), a uvala je manji morski zaljev.*
1. **Korak**

 – *turizam*

 *Koja gospodarska djelatnost se razvila zahvaljujući ljepotama našeg mora i obale? Tko su turisti ?*

**7. spoznajni korak** – *turizam*

*Koja gospodarska djelatnost se razvila zahvaljujući ljepotama našeg mora i obale?*

Iz ovog promišljanja **naučio sam i važno je i zapisat ću u bilježnicu** :

**Obilježja Jadranskog mora**

**Hrvatsko** more zove se **Jadransko more**, jako je **slano.** More je **prozirno**, a njegova **boja ovisi** **o boji neba i živim bićima u njemu**. Naše more je **plitko** i **toplo**. Zbog prekrasne **razvedene** **obale** s mnoštvom otoka, otočića, zaljeva i uvala razvio se **turizam**.

Pročitajte i pogledajte sve što vam se nudi u udžbeniku ( pogotovo e-udžbeniku).

Usmeno sami sebi odgovorite na pitanja pri dnu i ispričajte što vam prikazuju i vidite na sličicama.

A za kraj, **riješite RB str.68. i 69.**